I 2005 startede Helene og Andreas Mathew eventbureauet Dawn Events, og efter adskillige år med skiftende base rundt omkring i verden, valgte parret at flytte hjem til Hjørring. - Nordjylland er et fantastisk område, og det er virkelig et sted hvor der er et kæmpe potentiale for kunder, fortæller creative director i Dawn Event, Andreas Mathew. Og der er endnu større udviklingsmuligheder i Hjørring hvis man er en lille, kreativ virksomhed - nemlig gennem netværket CreaBiz Vendsyssel, som Hjørring ErhvervsCenter står for. - Folkene bag de kreative, små virksomheder er nogle mennesker som bidrager med mange kreative ting i vores samfund og som også bidrager til at udvikle andre erhverv. Derfor er det vigtigt at hjælpe de virksomheder videre fortæller direktør for Hjørring ErhvervsCenter Bo Geertsen. CreaBiz løber til sommeren 2014. Til den tid har mere end 90 små virksomheder fået hjælp til udvikling.

Referat:
I Hjørring gør de noget for at klæde de små, kreative virksomheder på til overlevelse - og udvikling.